רענן ריין

רענן ריין (Raanan Rein; נולד ב-17 ביוני 1960) הוא היסטוריון ישראלי, פרופסור מן המניין, לשעבר סגן נשיא אוניברסיטת תל אביב, וראש מרכז דניאל אברהם ללימודים בינלאומיים ואזוריים באוניברסיטת תל אביב. ריין הוא פרופסור להיסטוריה ספרדית ולטינו-אמריקאית ומחברם של ספרים ומאמרים רבים, שהתפרסמו בשפות שונות. תחומי מחקריו העיקריים הם היסטוריה מודרנית של ארגנטינה, היסטוריה של ספרד ומערכת היחסים בין שתי מדינות אלו, תנועות פופוליסטיות באמריקה הלטינית, יהודי אמריקה הלטינית בכלל, ויהודי ארגנטינה בפרט ומשולש היחסים שבין ארגנטינה, ישראל והקהילה היהודית בארגנטינה. מחקריו הנוכחיים עוסקים בספורט ובפוליטיקה באמריקה הלטינית, בארגונים של הגנה עצמית יהודית בדרום אמריקה ובמתנדבים היהודים שיצאו מארץ ישראל למלחמת האזרחים בספרד. ריין, רענן נולד בגבעתיים בה גדל ולמד בתיכון "שמעון בן צבי". נשוי לד"ר מוניקה אסתי ריין ואב לשני ילדים. את דרכו החל בקריירה עיתונאית, עם גיוסו לצה"ל שירת כעורך חדשות החוץ ב-"גלי צה"ל" ולאחר שחרורו נמנה עם מייסדי היומון "חדשות". במהלך שנות ה-80 כתב מאות ידיעות חדשותיות ומאמרים במספר עיתונים בהם "חדשות", "על המשמר" ו"דבר". במקביל לעשייתו העיתונאית, השלים ריין את לימודיו האקדמיים החל מהתואר הראשון ועד התואר השלישי באוניברסיטת תל אביב. את לימודי התואר הראשון סיים בשנת 1986 בחוגים להיסטוריה כללית ומדעי המדינה. במהלך לימודי התואר השני עבר ריין למסלול ישיר לדוקטורט בהנחיית פרופ' שלמה בן עמי ופרופ' צבי מדין. נושא עבודת הדוקטורט היה הברית פרנקו-פרון ויחסי ספרד-ארגנטינה לאחר מלחמת העולם השנייה. בשנת 1992, לאחר קבלת תואר דוקטור להיסטוריה, הצטרף לחוג להיסטוריה כללית כמרצה ובגיל 38 זכה לתואר פרופסור. ריין היה עורך-שותף של כתב העת Estudios Interdisciplinarios de América Latina y el Caribe, "עורכה של סדרת הספרים בספרדית" Nuevas miradas a la Argentina del siglo XX" בהוצאת Lumière שבבואנוס איירס (ארגנטינה) ועורך של סדרת הספרים Jewish Latin America: Issues and Methods בהוצאת Brill שבארצות הברית. ריין הוא גם חבר מערכת של שבעה כתבי עת אקדמיים ברחבי העולם והיה עורך אורח של מספר גיליונות מיוחדים בכתבי עת שונים ביניהם: ,History & Memory זמנים, Mediterranean Historical Review ו-.Jewish History. בשנת 2012, ערך עם עדנה אייזנברג גיליון מיוחד של Estudios Interdisciplinarios de América Latina y el Caribe (EIAL). בשנת 2014, ערך בשיתוף עם ד:ר צבי טל גיליון מיוחד של International Journal of Jewish Film, Television and New Media. ריין לימד כמרצה אורח באוניברסיטת מרילנד, קולג` פארק, באוניברסיטת אמורי (אטלנטה, ארצות הברית) ובאוניברסיטאות בארגנטינה. במקביל לעבודתו האקדמית הענפה עוסק ריין גם בניהול אקדמי, במסגרתו נשא בתפקידים רבים ומגוונים באוניברסיטה: שימש כראש המכון להיסטוריה ותרבות של אמריקה הלטינית בין השנים 2000–2004 יושב ראש ועדת ההוראה הפקולטית של הפקולטה למדעי הרוח בין השנים 2003–2005, סגן רקטור האוניברסיטה בשנים 2005–2009, וסגן נשיא אוניברסיטת תל אביב לקשרים אקדמיים בינלאומיים בשנים 2012–2020. ריין היה מייסדו ומנהלו הראשון של המרכז ללימודים בינלאומיים ואזוריים ע"ש ס' דניאל אברהם. המרכז הוקם בשנת 2004 באוניברסיטת תל אביב ובמשך 17 השנים שבהן עמד ריין בראשו הוא קידם מחקר והוראה בין-תחומיים ופעל ליצירת קשרים עם אוניברסיטאות מובילות ברחבי העולם במטרה לקדם חילופי ידע בנושאים בינלאומיים ואזוריים. לאורך השנים זכה ריין בפרסים רבים. בשנת 2002 נבחר לחבר באקדמיה הלאומית להיסטוריה של ארגנטינה והיה הישראלי הראשון שהתקבל לשורות מוסד זה. במאי 2009 זכה באות "מפקד במסדר המשחרר סן מרטין" מידי ממשלת ארגנטינה על תרומתו לחקר ההיסטוריה של מדינה זו. בשנת 2013 זכה בפרס מטעם אגודת לימודי יהדות אמריקה הלטינית (LAJSA) על הספר שערך עם אדריאנה ברודצקי The New Jewish Argentina: Facets of Jewish Experiences in the Southern Cone. בשנת 2016 זכה ריין בפרס Reimar Lüst Award, בשיתוף עם Alexander von Humboldt Foundation and the Fritz Thyssen Foundatio, בעיטור מטעם ממשלת ספרד על תרומתו לקשרי התרבות והאקדמיה בין שתי המדינות וכן בעיטור Huesped de Honor Extraordinario מטעם אוניברסיטת לה פלטה בארגנטינה. בשנת 2016 הוענק לריין "חותם העצמאות" על ידי הרשות הלאומית לציון 200 שנות עצמאות לארגנטינה. במרץ 2017, עיריית בואנוס איירס העניקה לו את התואר "אורח של כבוד". במאי 2017 הוענק לריין תואר "דוקטור של כבוד" מטעם אוניברסיטת סן מרטין (UNSAM) בארגנטינה. בינואר 2020 ממשלת איטלה העניקה לו את התואר Ufficiale dell'Ordine della Stella d'Italia על תרומתו לקידום יחסים אקדמיים ושיתוף פעולה בין איטליה לישראל. (רשימה חלקית, שכן מרבית הספרים ראו אור ביותר משפה אחת. לרשימה המלאה ראו קורות חייו) רענן ריין. הכדור הנודד יהודים וכדורגל בארגנטינה. ירושלים: מאגנס, 2019 ריין, רענן. בצל השואה והאינקוויזיציה: יחסי ישראל עם ספרד של פרנקו. תל אביב: תל אביב, 1995. ריין, רענן וצבי מדין (עורכים). חברה וזהות בארגנטינה: ההקשר האירופי. תל אביב: מפעלים אוניברסיטאיים, 1997. ריין, רענן. פופוליזם וכריזמה: ארגנטינה הפרוניסטית, 1943 – 1955. מודן: 1998. ריין, רענן (עורך). הפשיזם לא יעבור: מלחמת האזרחים בספרד. תל אביב: הוצאת זמורה ביתן ואוניברסיטת תל אביב, 2000. ריין, רענן. ארגנטינה, ישראל והיהודים. תל אביב: המרכז לחקר התפוצות של אוניברסיטת תל אביב, 2002. ריין, רענן ותמר גרובס. מחוץ לזירת השוורים: ספרד במאה ה-20. אוניברסיטת תל אביב: תל אביב, 2005. Books Raanan Rein. Populism and Ethnicity: Peronism and the Jews of Argentina, McGill-Queen's University Press, 2020. Adriana Brodsky and Raana Rein (eds.). The New Jewish Argentina: Facets of Jewish Experiences in the Southern Cone''.' Boston, MA: Brill, 2013. David Sheinin and Raanan Rein (eds.). Muscling in on New Worlds: Jews, Sport, and the Making of the Americas. Boston, MA: Brill, 2015. Jeffrey Lesser and Raanan Rein (eds.). Rethinking Jewish-Latin Americans.' New Mexico: University of New Mexico Press, 2008.' Rein, Raanan. Argentina, Israel and the Jews: Perón, the Eichmann Capture, and After. Bethesda, MD: University Press of Maryland, 2003. Rein, Raanan. Argentine Jews or Jewish Argentines? Essays on Ethnicity, Identity, and Diaspora. Boston, MA: Brill, 2010. Rein, Raanan. Fútbol, Jews, and the Making of Argentina. Stanford, CA: Stanford University Press 2015. Rein, Raanan. In the Shadow of Perón: Juan Atilio Bramuglia and the Second Line of Argentina's Populist Movement. Stanford, CA: Stanford University Press, 2008. Rein, Raanan. The Franco-Perón Alliance: Relations between Spain and Argentina, 1946-1955. Pittsburgh and London: University of Pittsburgh Press, 1993. Articles Raanan Rein and Ilan Diner. "Unfounded Fears, Inflated Hopes, Passionate Memories: Jewish Self-Defense in 1960s Argentina", Journal of Modern Jewish Studies, Vol 11 No.3 (November 2012), pp. 357-376. Rein, Raanan. "A Belated Inclusion: Jewish Volunteers in the Spanish Civil War and Their Place in the Israeli National Narrative", Israel Studies, Vol. 17, No. 1 (Spring 2012): pp. 24-49. Rein, Raanan. “A Trans-National Struggle with National and Ethnic Goals: Jewish-Argentines and Solidarity with the Republicans during the Spanish Civil War”, Journal of Iberian and Latin American Studies, JILAR, Vol. 20, No. 2, 2014, pp. 171-182. Rein, Raanan. "Diplomacy, Propaganda, and Humanitarian Gestures: Francoist Spain and Egyptian Jews, 1956-1968", Iberoamericana, No. 23 (2006): pp. 21-33. Rein, Raanan. "Echoes of the Spanish Civil War in Palestine: Zionists, Communists and the Contemporary Press", Journal of Contemporary History, Vol. 43 No. 1 (2008): pp. 9-23. Rein, Raanan. "Football, Politics and Protests: The International Campaign against the 1978 World Cup in Argentina" in S. Rinke/K. Schiller (eds.), The Relevance and Impact of FIFA World Cups,1930-2010. (Goettingen: Wallstein, 2014) pp. 240-258. Rein, Raanan. "From Juan Perón to Hugo Chávez and Back: Populism Reconsidered", in Mario Sznajder, Luis Roniger and Carlos Forment (eds.), Shifting Frontiers of Citizenship: The Latin American Experience. (Boston, MA: Brill, 2013) pp. 289-311. Rein, Raanan. “The Eichmann Kidnapping: Its Effects on Argentine-Israeli Relations and the Local Jewish Community”, Jewish Social Studies, Vol. 7, No. 3 (2001): pp. 101-130. מדיה וקבצים בנושא רענן ריין בוויקישיתוף רענן ריין, באתר Academia.edu הדף של רענן ריין, באתר אוניברסיטת תל אביב קורות חיים, באתר אוניברסיטת תל אביב אתר המרכז ללימודים בינלאומיים ואזוריים ע"ש ס' דניאל אברהם אתר כתב העת Estudios Interdisciplinarios América Latina y el Caribe רשימת המאמרים של רענן ריין באתר רמב"י רענן ריין (1960-), דף שער בספרייה הלאומית